Tamurt, d arraw-is i as-ibennun tamussni ; Cwiṭ, cwiṭ, aseggas deffir wayeḍ, lqern deffir wayeḍ, ayen walant wallen, ayen xezznen wulawen, ad t-jerden yifassen. Allaɣ ur tezdiɣ tatut. Ma d nekkni i iɣunzan tira, nettu ula d asekkil. D tiniri i d amezruy-nneɣ, d ilem i deg nezzder >>  Salem Zinya s wungal-is Tafrara4 id-yeffɣen deg useggas n 1995 idyewwin tidyanin n Yidir i ilemden isekkilen n tfinaɣ sɣur Meqran almi yuɣal ikcem-it lḥir n tmagit d umennuɣ, yeḥṣa tutlayt-is d tin yettwarun, ṭṭfen-t yimsulta deg tedyanin-nni n tefsut n yimaziɣen, tafsut n 80 , tikkelt tamenzut serḥen-as-d maca tikkelt tis snat ṭṭfen-t qqimen kkaten deg-s almi yessufeɣ tarwiḥt di Tafrara.